OpenLLM-France/wikimedia huggingface dataset:
# Membrana interna

La membrana interna és una membrana biològica (bicapa de fosfolípids) d'un orgànul o d'un bacteri gramnegatiu que està dins una membrana bacteriana externa.
En les cèl·lules dels eucariotes, aquest membrana interna es presenta dins un embolcall nuclear, mitocondris i plastidis com el cloroplast. El lumen o espai entre les membranes internes i externes es diu espai intermembrana.
En les cèl·lules dels procariotes, com la de molts bacteris gramnegatius, l'espai entre les membranes internes i externes s'anomena espai periplasmàtic o periplasma.
Es creu que la disposició estructural de les membranes internes i externes és similar en els bacteris gramnegatius, mitocondris i cloroplasts, segons la teoria endosimbiòtica.

## Membrana interna de l'embolcall nuclear

La membrana interna de l'embolcall nuclear està connectada a la membrana externa de l'embolcall nuclear a través de porus nuclears. Conté moltes proteïnes implicades en l'organització estructural del nucli i l'enganxament de la cromatina a l'embolcall nuclear. En les cèl·lules metazoanes, la membrana nuclear interna conté proteïnes en la làmina nuclear, que donen suport estructural. Les mutacions en les proteïnes de la membrana interna de l'embolcall nuclear poden causar malalties de l'embolcall (nuclear envelopathies) en humans.
# Michael Fincke

Edward Michael "Mike"/"Spanky" Fincke (nascut el 14 de març de 1967) és un astronauta americà, i actualment manté el rècord de la persona que més ha estat a l'espai (381,6 dies). Va néixer a Pittsburgh, Pennsilvània, però considera que el seu barri és Emsworth, Pennsilvània com la seva ciutat natal. És un oficial de les Forces Aèries dels Estats Units i un astronauta de la NASA, i va servir en dos expedicions a bord de l'Estació Espacial Internacional com a enginyer de vol i comandant. Va volar en una missió del Transbordador Espacial, el STS-134 com a Especialista de Missió. Fincke pot conversar en japonès i rus. Està casat amb Renita Saikia i junts, tenen tres fills; el fill Chandra i les filles Tarali i Surya.
Fincke ha registrat gairebé 382 dies a l'espai, col·locant-se en primer lloc entre els astronautes nord-americans com a major part del temps a l'espai, i està en la posició 19 de tot el món. Va completar nou passeigs espacials en vestits espacials russos Orlan i EMUs americans. El seu temps total d'EVA és de 48 hores i 37 minuts situant-lo en sisè lloc de la llista de temps de caminadors espacials.

## Referències

* ↑ Cowling, Keith. «Today's Videos: ISS Tour With Spanky». NASA Watch. Toronto: Spaceref.com, 25-01-2009. Arxivat de l'original el 2012-11-17. [Consulta: 28 febrer 2013].
* 1 2 «Michael Fincke Biography». NASA, 2008. [Consulta: 12 octubre 2008].

## Enllaços externs

* NASA biography
* Spacefacts biography of Mike Fincke
* International Space Station Tour (part 1 of 4)
# Matthias Jabs

Matthias Jabs (Hannover, 25 d'octubre de 1955) és un guitarrista alemany. Membre de la banda de Heavy Metal Scorpions. Abans de pertànyer a Scorpions, Jabs havia tocat per a les bandes Lady, Fargo i Deadlock.

## Carrera

Jabs es va unir a Scorpions després de la sortida d'Uli Jon Roth, el 1978. El primer àlbum que va gravar amb el grup va ser el Lovedrive famós i amb èxit. La seva guitarra ha contribuït significativament al característic so del grup.
A finals dels vuitanta va participar al costat de Scorpions en un concert realitzat a Moscou, anomenat 'Make a Difference Foundation', al costat d'Ozzy Osbourne, Cinderella, Skid Row, Gorky Park, Bon Jovi i Mötley Crüe. Allà se li va veure usar la guitarra 1963-64 Fender Stratocaster negra, que ha estat una de les seves favorites.

## Discografia amb Scorpions

* Lovedrive (1979)
* Animal Magnetism (1980)
* Blackout (1982)
* Love at First Sting (1984)
* World Wide Live (1985, en directe)
* Savage Amusement (1988)
* Crazy World (1990)
* Face the Heat (1993)
* Live Bites (1995, en directe)
* Pure Instinct (1996)
* Eye II Eye (1999)
* Moment of Glory (amb filharmònica de Berlín, 2000)
* Acoustica (acústic, 2001)
* Unbreakable (2004)
* Humanity: Hour I (2007)

## Enllaços externs

* (anglès) (alemany) Web oficial de Scorpions
* (anglès) (alemany) Info al web oficial de Scorpions Arxivat 2008-04-16 a Wayback Machine.
* (anglès) Web de Matthias Jabs
# Matthias Eduard Schweizer

Mathias Eduard Schweizer (Wila, 7 d'agost de 1818 - Zúric, 23 d'octubre de 1860) fou un químic suís. És conegut per la seva invenció, l'any 1857, del reactiu de Schweizer, en el qual es pot dissoldre la cel·lulosa per a la producció de seda artificial. Va ser un dels pioners de la indústria tèxtil sintètica.

## Referències

* ↑ Kauffman, George B. «Eduard Schweizer (1818-1860): The unknown chemist and his well-known reagent» (en anglès). J. Chem. Educ., 61, 12, 01-12-1984, pàg. 1095. DOI: doi.org/10.1021/ed061p1095 [Consulta: 26 abril 2020].
# Melfi (Txad)

Melfi (en àrab: ملفي) és una ciutat situada en el centre-sud del Txad, capital del departament de Barh Signaka de la regió administrativa de Guéra. Segons les dades de 2010, la població de la ciutat és d'uns 6369 habitants. A la ciutat hi ha un aeroport del mateix nom (la longitud de la pista de sorra és de 1200 metres). Les mines de ferro de Télé-Nugar, que foren afegides a la Llista de Patrimoni Mundial de l'UNESCO el dia 21 de juliol de 2005, es troben a 155 km de la ciutat, en la carretera que uneix Melfi amb Sarh.

## Referències

* ↑ «Airport Records». Arxivat de l'original el 2016-03-03. [Consulta: 22 juliol 2020].
* ↑ Centre, UNESCO World Heritage. «Les curieuses mines de fer de Télé-Nugar» (en anglès). [Consulta: 22 juliol 2020].
# Pablo de Pedro García

Pablo de Pedro García (Segòvia, 9 de novembre de 1980) és un ciclista espanyol que fou professional des del 2003 al 2009. La seva victòria més important l'aconseguí a la Volta da Ascensión de 2008

## Palmarès

* 1999
** 1r a la Volta a Segòvia i vencedor d'una etapa
* 2002
** 1r a la Volta a Portugal del Futur i vencedor d'una etapa
** 1r a la Volta a Segòvia i vencedor de 2 etapes
** 1r al Memorial Jesús Loroño
** Vencedor d'una etapa de la Volta a Cuba
** Vencedor d'una etapa de la Volta a Bidasoa
* 2008
** 1r a la Volta da Ascensión i vencedor d'una etapa

## Referències

* ↑ «Pablo De Pedro se lleva la Volta Ciclista da Ascensión». rfec.com, 03-05-2008 [Consulta: 20 febrer 2016]. Arxivat 4 de març 2016 a Wayback Machine. «Còpia arxivada». Arxivat de l'original el 2016-03-04. [Consulta: 20 febrer 2016].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Osco

Osco és un municipi del cantó de Ticino (Suïssa), situat al districte de Leventina.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
Viccionari
# Pisó Tessàlic

Pisó (en llatí Piso o també Piso Frugi) va ser un emperador romà, un dels anomenats trenta tirans. Es va proclamar emperador quan Valerià I va caure presoner dels perses l'any 260. Així ho diu la Historia Augusta, a la llista que estableix Trebel·li Pol·lió.
Quan es va saber la captura de Valerià, Macrià el va enviar a Grècia amb ordes de matar a Valent, procònsol d'Acaia, i quan va saber que aquest darrer s'havia anticipat i s'havia proclamat emperador, es va retirar a Tessàlia on tanmateix va ser proclamat emperador per un reduït nombre de partidaris que li van donar el títol de Tessàlic (Thessalicus). Va ser mort per orde de Valent, que al seu torn també va morir. S'han trobat algunes monedes d'aquest emperador.

## Referències

* ↑ Smith, William (ed.). Dictionary of Greek and Roman Biography and Mythology. Volum III. Londres: John Murray, 1876, p. 377.
# Polígon simple

Un polígon simple és un polígon els costats no adjacents del qual no s'intersequen. Un polígon simple divideix el pla que el conté en dues regions: la regió interior al polígon i la regió exterior a ell. Un polígon que no és simple s'anomena polígon complex.
Els polígons simples poden ser convexos o còncaus.
    ${\mathit {Pol}}{\acute {i}}{\mathit {gon}}{\begin{cases}{\mathit {simple}}{\begin{cases}{\mathit {convex}}{\begin{cases}{\mathit {regular}}\\{\mathit {irregular}}\end{cases}}\\{\mathit {c}}{\grave {o}}{\mathit {ncau}}\end{cases}}\\{\mathit {complex}}\end{cases}}$

## Polígons simples en geometria computacional

En geometria computacional existeixen diversos problemes importants on una de les condicions inicials donades és un polígon simple:
* Determinar si un punt cau a l'interior d'un polígon simple
* Determinar l'àrea continguda en un polígon simple
* Triangulació de polígons: dividir un polígon simple en triangles
* Unió de polígons: trobar el polígon simple que contingui l'àrea continguda en qualssevol dos polígons simples
* Intersecció de polígons: trobar el polígon o polígons simples que continguin l'àrea comú a un parell de polígons simples
* Determinar l'envolupant convexa d'un polígon simple

## Suma dels angles interiors

La suma de tots els angles interiors d'un polígon simple de n costats és: $180$º $*(n-2)$ .

## Enllaços externs

* Weisstein, Eric W. Simple Polygon en MathWorld
# Polícrates (escultor)

Polícrates (en llatí Polycrates, en grec antic Πολυκράτης) fou un escultor grec dels que Plini el Vell esmenta com un dels que van fer athletas et armatos et venatores sacrificantesque (Naturalis Historia XXXIV, 8. s. 19. § 34).
Un fragment d'un Hermes a la vil·la Mattei porta la inscripció (mutilada en part): ΤΙΜΟΘΕΟΣ ΑΘΗ... ΠΟΛΓΚΡ........... sobre la qual s'ha construït la hipòtesi que era atenenc i contemporani de Timoteu i que l'Hermes era una còpia d'una estàtua de bronze de Timoteu. La inscripció completa seria Τιμόθεος ̓Αθηναι̂ος ἀνέθηκε, Πολυκράτης ἐποίει.

## Referències

* ↑ Polycrates a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 460
# Polícrates de Samos

Polícrates de Samos (en llatí Polycrates, en grec antic Πολυκράτης) fou tirà de Samos.
Al final del regnat de Cir II el Gran de Pèrsia va prendre el poder amb la cooperació dels seus germans Pantagnot i Silosó. Inicialment els tres germans van compatir el poder suprem però aviat Pantagnot fou executat i Silosó desterrat i va quedar com tirà únic.
Va construir una flota de 100 vaixells i va contractar mercenaris i va conquerir diverses illes i algunes ciutats a la costa asiàtica. Va fer la guerra contra Milet i va derrotar en combat naval a la gent de Lesbos que anaven en ajut de la ciutat.
La seva marina va esdevenir la més important dels estats grecs i va planejar conquerir totes les ciutats de Jònia, per la qual cosa es va aliar amb Amasis d'Egipte, qui, això no obstant, va renunciar aviat a ajudar-lo per l'excessiva bona sort de Polícrates que mai havia estat derrotat. Heròdot explica la causa del trencament: Amasis va demanar al tirà de desfer-se d'alguna propietat valuosa per no atreure la venjança dels déus, i Polícrates va llençar al mar un anell d'extraordinària bellesa però al cap de pocs dies va aparèixer a la panxa d'un peix que li va oferir un pescador, i això va espantar a Amasis; els historiadors pensen que això és una llegenda i que en realitat fou Polícrates el que va trencar l'aliança per aliar-se amb Cambises II de Pèrsia que estava preparant la conquesta d'Egipte (525 aC).
En ajut dels perses va enviar 40 vaixells en els que va posar a totes les persones que es podien oposar al seu govern i privadament va demanar al rei persa que no tornessin; però els homes així enviats a la mort van poder escapar i van desembarcar a Samos on van fer la guerra al tirà, però foren derrotats, havent de fugir cap a Esparta que els va prometre ajut. Corint, enemistada també amb Samos, va oferir igualment el seu ajut. Les forces dels exiliats amb aquestos suports, van atacar Samos i van assetjar la ciutat durant 40 dies, però quan van veure que no la podrien conquerir, els aliats espartans i corintis van abandonar l'illa.
Polícrates va arribar llavors a la cimera del seu poder. Vivia amb gran pompa i luxe, i la seva cort era seu d'artistes, poetes i literats, entre els que destacava Anacreont.
Per causes desconegudes el sàtrapa Orestes de Sardes va decidir eliminar a Polícrates, i el va convidar a visitar els seus dominis. Només desembarcar, Polícrates fou capturat i crucificat (522 aC).

## Referències

* ↑ 1.Polycrates a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 459

## Enllaços externs

* Polycrates of Samos segons Jona Lendering a livius.org Arxivat 2013-02-27 a Wayback Machine. (anglès)
# Polícrit de Mendes

Polícrit de Mendes (en llatí Polycritus, en grec antic Πολύκριτος) fou un historiador grec nadiu de Mendae a Sicília que va viure al segle iv aC.
Va escriure una obra sobre el tirà de Siracusa Dionís el Vell, a la que fa referència Diògenes Laerci. Aristòtil també esmenta una obra de Polícrit sobre afers sicilians escrita en vers. Podria ser el mateix Polícrit del que Estrabó i Plutarc diuen que va escriure una obra sobre Orient, i usat com a font per Plini el Vell en tres dels llibres de la seva obra Naturalis Historia.

## Referències

* ↑ Polycritus of Mendae a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 460
# Pogonachne

Pogonachne és un gènere de plantes de la família de les poàcies, ordre de les poals, subclasse de les commelínides, classe de les liliòpsides, divisió dels magnoliofitins.

## Taxonomia

* Pogonachne racemosa
# Placidochromis milomo

Placidochromis milomo és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 18,7 cm de longitud total.

## Distribució geogràfica

Es troba al llac Malawi (Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)
* ↑ Maréchal, C., 1991. Placidochromis. p. 378-380. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Placidochromis msakae

Placidochromis msakae és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 7,9 cm de longitud total.

## Distribució geogràfica

Es troba al llac Malawi (Malawi, Àfrica oriental).

## Referències

* ↑ Eccles, D. H. & E. Trewavas 1989. Malawian cichlid fishes. The classification of some Haplochromine genera. Lake Fish Movies, H. W. Dieckhoff, República Federal d'Alemanya. Malawian cichlid fishes: 1-334.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Hanssens, M. 2004. The deep-water Placidochromis species. Pp. 104-197, a: Snoeks, J. (ed). The cichlid diversity of Lake Malawi/Nyasa/Niassa: identification, distribution and taxonomy. Cichlid Press, El Paso, Texas, Estats Units. Species Diversity Lake Malawai: 1-360.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Platoniq

Platoniq és una plataforma de selecció i producció de projectes que uneixen les noves tecnologies i la cultura. El seu treball es materialitza en diverses àrees: l'organització d'esdeveniments relacionats amb els àmbits culturals i tecnològics, la creació de documentals per a la televisió i la ràdio a Internet i el desenvolupament d'eines tecnològiques (bases de dades i programari). Les seves investigacions se centren en els possibles usos socials de la tecnologia i el treball en xarxa, tot intentant desenvolupar estratègies que generin noves formes de comunicació, formació i organització entre els ciutadans.

## Referències

* ↑ «Platoniq». web. Centre de Cultura Contemporània de Barcelona (CC-BY-SA via OTRS). [Consulta: 17 febrer 2016].

## Vegeu també

* Goteo
# Pleurodema bibroni

Pleurodema bibroni és una espècie de granota que viu al Brasil, Uruguai i, possiblement també, a l'Argentina.
Està amenaçada d'extinció per la pèrdua del seu hàbitat natural.

## Referències

* Silvano, D., Lavilla, E., Garcia, P. & Langone, J. 2004. Pleurodema bibroni. Llista Vermella d'Espècies Amenaçades de la UICN 2006. Consulta: 17 de gener de 2008.
# Premi Nacional d'Investigació Gregorio Marañón

El Premi Nacional d'Investigació Gregorio Marañón és un premi de medicina convocat pel Ministeri d'Educació i Ciència d'Espanya.
El premi es va instaurar en 2001 i pertany juntament amb altres nou premis als Premis Nacionals d'Investigació. La dotació puja a 100.000 €.
L'objectiu de tots aquests premis és el reconeixement dels mèrits de les científics o investigadors espanyols que realitzen «una gran labor destacada en camps científics de rellevància internacional, i que contribueixin a l'avanç de la ciència, al millor coneixement de l'home i la seva convivència, a la transferència de tecnologia i al progrés de la Humanitat».

## Premiats

| Any | Investigador | Treball |
| 2002 | Antonio Fernández de Molina Cañas | el paper de la paret arterial en la regulació neuroquímica de la pressió sanguínia, bases neurofisiològiques de la integració sensorial-afectiva |
| 2004 | José María Mato de la Paz | patologia hepàtica, esteatohepatitis no alcohòlica |
| 2006 | Joan Rodés Teixidor | contribucions en la pràctica clínica en hepatologia |
| 2008 | Carlos Belmonte Martínez | promoció de la recerca científica biomèdica a Espanya i en l'àmbit internacional |
| 2010 | Carlos Martínez Alonso | contribucions al coneixement de la fisiologia del sistema immunitari i de les seves implicacions en la patologia humana i en la medicina reparativa |
| 2014 | Jesús María Prieto Valtueña | teràpia gènica en malalties hepàtiques i en càncer |
| 2020 | Elías Campo Güerri | contribucions pioneres en l'estudi de les neoplàsies limfoides |

## Referències

* ↑ «Entrega de los Premios Nacionales de Investigación 2011». Página oficial de la Casa de Su Majestad el Rey, 03-11-2011. [Consulta: 15 agost 2012].
* ↑ Nuevo galardón para el profesor e investigador Carlos Belmonte, Diario Información, 11 de desembre de 2015
* ↑ «Los Reyes entregan los Premios Nacionales de Investigación 2020» (en castellà). Gobierno de España. Presidenca del Gobierno, 17-05-2021. [Consulta: 20 abril 2022].

## Enllaços externs

* Premis Nacionals d'Investigació (Ministeri de Ciència i Innovació) Arxivat 2009-04-10 a Wayback Machine.
# Pop roquer

El pop roquer o pop ver (Octopus vulgaris) és una espècie de mol·lusc cefalòpode de l'ordre dels octòpodes. La seva distribució natural va des del mar Mediterrani i les costes del sud d'Anglaterra fins al Senegal. N'hi ha a les Açores, illes Canàries, i illes de Cap Verd. Cada any se'n pesquen unes 20.000 tones.

## Característiques

El mantell fa fins a 25 cm de llargada i amb els braços un total d'1 metre. S'alimenta principalment de crancs i mol·lusc bivalves, però menja gairebé qualsevol animal que pugui capturar, incloent-hi de la seua pròpia espècie. Pot canviar de color. Com els pops en general, són animals relativament intel·ligents.

## Referències

* ↑ «TERMCAT - Octopus vulgaris». [Consulta: 13 abril 2021].
* ↑ Norman, M.D. 2000. Cephalopods: A World Guide. ConchBooks.
* ↑ Hernández-Urcera, Jorge; Garci, Manuel E.; Roura, Álvaro; González, Ángel F.; Cabanellas-Reboredo, Miguel; Morales-Nin, Beatriz; Guerra, Ángel «Cannibalistic behavior of octopus (Octopus vulgaris) in the wild.». Journal of Comparative Psychology, 128, 4, 2014, pàg. 427–430. DOI: 10.1037/a0036883.
# Popasni

«Popasni» té aquests significats:
* Popasni (Véidelevka), localitat de l'óblast de Bélgorod, a Rússia
* Popasni (Novi Oskol), localitat de l'óblast de Bélgorod, a Rússia
# Popa (religiós)

Un popa és un sacerdot rus del ritu grec. El terme popa o pope és una variació a partir de papa.
Els antics romans donaven el nom de popa -ae a les dones encarregades de vendre animals per al sacrifici o als qui conduïen els animals davant l'altar i descarregaven el primer cop amb el destral. L'animal era de seguida, rematat pel cultrarius. Els popes rebien com a salari una porció de l'animal sacrificat que s'emportaven a casa i se'l venien després, amb la carn cuita i preparada, als que anaven allà a menjar i beure. Aquest va ser l'origen de les popinae (‘tavernes’).

## Referències

Aquest article conté material del diccionari enciclopèdic popular il·lustrat Salvat dels anys 1906-1914 que es troba en el domini públic.
Viccionari
# Pomari

Pomari (en rus: Помары) és un poble de la República de Marí El, a Rússia, que en el cens del 2010 tenia 2.014 habitants. Pertany al districte rural de Voljsk.

## Referències

* ↑ План Генерального Межевания Казанского уезда
# Pomarea

Pomarea és un gènere d'ocells de la família dels monàrquids (Monarchidae).

## Taxonomia

Segons la Classificació del Congrés Ornitològic Internacional (versió 10.2, 2020) aquest gènere està format per 9 espècies:
* Pomarea dimidiata - monarca de Rarotonga.
* Pomarea nigra - monarca de Tahití.
* Pomarea maupitiensis - monarca de Maupiti.
* Pomarea mendozae - monarca de les Marqueses.
* Pomarea mira - monarca d'Ua Pou.
* Pomarea nukuhivae - monarca de Nuku Hiva.
* Pomarea iphis - monarca d'Ua Huka.
* Pomarea fluxa - monarca d'Eiao.
* Pomarea whitneyi - monarca de Fatu Hiva.
# Província de José Ballivián

La província de José Ballivián és una de les vuit províncies del Departament de Beni, a Bolívia. La seva capital és Reyes.
# Portada/efemèride juliol 6

Delmira Agustini
« 5 de juliol · 6 de juliol · 7 de juliol »
# Portada/efemèride juliol 31

Sándor Petőfi
« 30 de juliol · 31 de juliol · 1 d'agost »
# Portada/efemèride juny 21

Anders Ångström
« 20 de juny · 21 de juny · 22 de juny »